[image: image1.png]




    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 229
                                                            din 28 octombrie 2021
privind trecerea din administrarea S.C. Ecoserv Sig S.R.L. a unui spaţiu cu altă destinaţie decât locuinţă în administrarea Municipiului Sighișoara 

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 29.432/18.10.2021 şi la Consiliul Local Sighișoara cu nr. 29.673/19.10.2021, de referatul de aprobare, înregistrat cu nr. 29.426/18.10.2021 al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 49 din 31.03.2011, modificată și completată prin Hotărârea Consiliului Local Sighișoara nr. 105/08.06.2011, prin care s-a aprobat înfiinţarea S.C. Ecoserv Sig S.R.L. prin reorganizarea Serviciului Public de Gospodărie;

Văzând şi Hotărârea Consiliului Local Sighișoara nr. 76/25.04.2012 privind aprobarea delegării gestiunii directe pentru unele servicii de utilităţi publice către S.C. Ecoserv Sig S.R.L., completată prin Hotărârea Consiliului Local Sighișoara nr. 93/31.05.2012 şi modificată prin Hotărârea Consiliului Local Sighișoara nr. 54/28.03.2013;

Ţinând cont de faptul că S.C. Ecoserv Sig S.R.L, ca prestator ce acționează sub conducerea, coordonarea și controlul Consiliului Local al Municipiului Sighișoara, are delegate activități specifice serviciilor publice, potrivit contractului de delegare a gestiunii prin atribuire directă a unor activități și servicii comunitare de utilități publice ale Municipiului Sighișoara către S.C. Ecoserv Sig S.R.L., înregistrat cu nr. 16.200/02.08.2012, aprobat prin Hotărârea Consiliului Local Sighișoara nr. 11/12.07.2012, așa cum a fost modificat și completat prin actul adițional nr. 1, aprobat prin Hotărârea Consiliului Local Sighișoara nr. 67/27.09.2012, actul adițional nr. 2, aprobat prin Hotărârea Consiliului Local Sighișoara nr. 55/28.03.2013, actul adițional nr. 3, aprobat prin Hotărârea Consiliului Local Sighișoara nr. 32/26.02.2015 și actul adițional nr. 4, aprobat prin Hotărârea Consiliului Local Sighișoara nr. 33/27.02.2017;

Luând în considerare Hotărârea Consiliului Local Sighișoara nr. 167/26.09.2013 privind trecerea din administrarea S.C. Apă Termic Transport S.A. a unui spaţiu cu altă destinaţie decât locuinţă în administrarea Municipiului Sighişoara, trecerea acestuia din domeniul privat în domeniul public al municipiului şi transmiterea în administrarea S.C. Ecoserv Sig S.R.L.;

Având în vedere prevederile O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare;

În sensul prevederilor Legii nr. 31/1990 privind societățile, republicată, cu modificările și completările ulterioare;

Văzând Hotărârea Adunării Generale a Asociaților a S.C. Ecoserv Sig S.R.L. nr. 9/15.07.2021 privind desființarea punctului de lucru pentru Biroul Administrare Parcări, situat în Sighișoara, Piața Hermann Oberth nr. 47, ap. II, respectiv înființarea punctului de lucru în vederea funcționării Biroului Administrare Parcări la adresa din Sighișoara, strada Anton Pann f.n;
Având în vedere Raportul de specialitate cu nr. 2.424/18.10.2021 al S.C. Ecoserv Sig S.R.L., înregistrat la Municipiul Sighișoara cu nr. 29.436/18.10.2021, prin care se propune trecerea din administrarea S.C. Ecoserv Sig S.R.L. a unui spaţiu cu altă destinaţie decât locuinţă în administrarea Municipiului Sighișoara;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (1), alin. (2) lit. c) şi d), alin. (6) lit. a), alin. (7) lit. s), alin. (14), art. 139 alin. (1) și alin. (3) lit. g) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                       H O T Ă R Ă Ş T E:
Art. 1. Se aprobă trecerea din administrarea S.C. Ecoserv Sig S.R.L. în administrarea Municipiului Sighișoara, a spațiului cu altă destinație decât locuință, situat în Municipiul Sighișoara, str. Hermann Oberth nr. 47, ap. II, înscris în C.F. nr. 51852-C1-U2, sub nr. top 227/II, cu o suprafață utilă de 66,58 mp. și wc de 1,80 mp., nr. inventar 81187, valoare de 74.026,21 lei.  
Art. 2. Predarea bunului care face obiectul prezentei hotărâri, se va face în baza unui proces - verbal de predare - primire. 
Art. 3. Ca o consecință a prevederilor articolelor precedente, se aprobă modificarea Anexei nr. 4 ”Inventarul bunurilor mobile și imobile, proprietate publică, aferente serviciului public și care sunt date în administrarea delegatului pe durata contractului de delegare a gestiunii” la contractul de delegare a gestiunii prin atribuire directă a unor activități și servicii comunitare de utilități publice ale Municipiului Sighișoara către S.C. Ecoserv Sig S.R.L., nr. 16.200/02.08.2012, aprobat prin Hotărârea Consiliului Local Sighișoara nr. 11/12.07.2012, așa cum a fost modificat și completat prin actul adițional nr. 1, aprobat prin Hotărârea Consiliului Local Sighișoara nr. 67/27.09.2012, actul adițional nr. 2, aprobat prin Hotărârea Consiliului Local Sighișoara nr. 55/28.03.2013, actul adițional nr. 3, aprobat prin Hotărârea Consiliului Local Sighișoara nr. 32/26.02.2015 și actul adițional nr. 4, aprobat prin Hotărârea Consiliului Local Sighișoara nr. 33/27.02.2017, prin eliminarea din anexă a bunului imobil prevăzut la art. 1 din prezenta hotărâre. 
Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Serviciul Monitorizare Servicii de Utilități Publice, Guvernanța Corporativă și Transport Public Local, Birou Buget, Contabilitate, Salarizare – Direcția Economică, Serviciul Evidența Patrimoniului și Fond Locativ din cadrul Municipiului Sighișoara și S.C. Ecoserv Sig S.R.L., prin director Maior Gheorghe.
Art. 5. Prin grija d-nei Anca Bizo, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Moiseș Florian Dan                    
                                              Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Serviciul Monitorizare Servicii de Utilităţi Publice, Guvernanță Corporativă și Transport Public Local;

  2 ex. S.C. Ecoserv Sig S.R.L.

12 ex. 

B.A. 
